Danski prolaz
<s>Danski prolaz (danski: Danmarksstrædet; islandski: Grænlandssund) je morski prolaz koji se nalazi između ostrva Island na jugoistoku i Grenlanda na sjeverozapadu.</s>

<s>Povezuje Grenlandsko more, koje je produžetak Arktičkog okeana sa Irmingerovim morem koje je dio Atlantskog okeana.</s><s>Prolaz je dužine od oko 480 km a na najširem dijelu je širok oko 290 km.</s><s>Najveći svjetski podvodni vodopad teče niz zapadnu stranu Danskog prolaza i poznat je kao katarakta danskog prolaza.</s>

<s>Tokom Drugog svjetskog rata, dana 24. maja 1941. godine dogodila se pomorska bitka u danskom prolazu kada je njemački bojni brod Bismarck potopio britanski bojni brod HMS Hood, koji je eksplodirao i tom prilikom su preživjela samo trojica od 1418 članova posade.</s><s>Osim toga i brod HMS Princ od Walesa je ozbiljno oštećen tokom bitke.</s><s>Bismarck je ušao u Atlantik preko ovog moreuza, ali oštećenja zadobijena u borbi, u kombinaciji s britanskim avionskim napadima dovela su do njegovog potonuća tri dana kasnije.</s>

<s>Reference</s>

<s>Morski tjesnaci na Grenlandu
Morski tjesnaci na Islandu
Tjesnaci Arktičkog oceana
Tjesnaci Atlantskog oceana</s>

